**Проект на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми на територията на Община Бяла Слатина**

**МОТИВИ:**

**към проект за** **Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми на територията на Община Бяла Слатина**

1. **Причини, които налагат приемане на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми в Община Бяла Слатина**

Към настоящият момент в община Бяла Слатина липсва подзаконов нормативен акт, въз основа на който да се отпускат финансови средства за подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблем. Според доклад от фонда на ООН за 2010-2015г, България е с най-малък прираст на населението в света, който е отрицателен и е близо минус 0,7%. Една от основните причини за тази тъжна статистика е безплодието. През последните години нараства броя на двойките с репродуктивни проблеми. По статистика в България те са над 200000. Още по-тревожен факт е снижаването на възрастовата граница сред двойките, които не могат да се сдобият с дете по естествен път.

С предлагания проект на Правилник са разписани ясни и прозрачни правила за предоставяне на финансова помощ за двойки и семейства с репродуктивни проблеми в община Бяла Слатина.

1. **Финансови средства за прилагането на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми в Община Бяла Слатина**

Размерът на финансовите средства, отпускани по реда на този Правилник, се одобряват от Общинския съвет при приемането на годишния бюджет на Община Бяла Слатина за съответната година. За 2021 год. средствата определени в общинския бюджет за тази цел са в размер на 10 000.00 (десет хиляди) лева.

1. **Очаквани резултати от прилагането, включително финансовите.**

С приемането на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми в Община Бяла Слатина, ще се подпомагат жителите на общината в борбата с безплодието, с което се цели повишаване на прираста на населението, както и задържане на млади и образовани хора в общината. С подзаконовия нормативен акт, ще се регулират дейностите по финансово подпомагане на процедури „ин витро“ на лица, двойки и семейства с репродуктивни проблеми.

1. **Анализ за съответствие с правото на Европейския съюз**

Предлаганият проект на Правилник за реда и условията за отпускане на финансова помощ за подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми в Община Бяла Слатина е подзаконов нормативен акт, кореспондиращ с правото на Европейския съюз.

Във връзка с чл. 26, ал. 4 от Закона за нормативните актове, в 30 – дневен срок от публикуване на настоящото обявление на официалната интернет страницата на община Бяла Слатина – Рубрика „Нормативна уредба“ - Подменю „Проекти за нормативни документи“ и на информационното табло на общинска администрация. Община Бяла Слатина приема предложения и становища относно проекта на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми в Община Бяла Слатина на e–mail: bslatina@oabsl.com или в Център за услуги и информация на граждани в сградата на Община Бяла Слатина, ул. „Климент Охридски” № 68.

* **Проект на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми на територията на Община Бяла Слатина**